**OSNOVNA ŠKOLA JURE FILIPOVIĆA BARBAN**

**BARBAN 150**

**52207 BARBAN**

**e-mail:ured@os-barban.skole.hr**

KLASA: 400-01/25-01/05

URBROJ:2168-3-01/1-25-2

Barban, 15. srpnja 2025.

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

**(ZA RAZDOBLJE 01.01.2025.-30.06.2025.)**

**SAŽETAK DJELOKRUGA RADA**

Osnovna škola Jure Filipovića Barban (dalje: Škola) javna je ustanova koja obavlja djelatnost osnovnoškolskog odgoja i obrazovanja u skladu s aktom o osnivanju kojeg je donijela skupština Istarske županije. Upisana je u zajednički elektronski upisnik ustanova osnovnog i srednjeg školstva Ministarstva znanosti i obrazovanja pod brojem 11033.

Škola ima svojstvo pravne osobe i upisana je u sudski registar ustanova kod Trgovačkog suda u Pazinu pod matičnim brojem subjekta upisa 03208338.

Osnivač Škole je Istarska županija - Regione istriana.

Naziv Škole je Osnovna škola Jure Filipovića Barban.

Sjedište Škole je u Barbanu, Barban 150.

Osnovna škola Jure Filipovića Barban obavlja djelatnost osnovnog obrazovanja djece u javnoj ustanovi. Škola ostvaruje programe na temelju Godišnjeg plana i programa rada škole i Školskog kurikuluma, a u skladu sa Zakonom o ustanovama, Zakonom o odgoju i obrazovanju u osnovnoj školi, Statutom škole i Provedbenim programom Istarske županije za razdoblje 2022.-2025. godine. U školskoj godini 2024./2025. Školu pohađa ukupno 137 učenika.

Odgojno-obrazovni programi realiziraju se u petodnevnom radnom tjednu izvodeći sve oblike nastavnoga i izvannastavnoga rada u jednoj smjeni, produženi boravak od 12.00 do 17.00 te se u prostorima škole u popodnevnoj smjeni odvija rad dislociranih odjela Glazbene škole Ivana Matetića Ronjgova iz Pule.

Škola redovno zapošljava 36 djelatnika, a kroz županijske programe Mozaik 7, Pomoćnici u nastavi, Školski psiholozi zaposleno je 5 pomoćnika u nastavi i jedan psiholog na pola radnog vremena te dvije učiteljice u produženom boravku.

**OBRAZLOŽENJE - OPĆI DIO**

Ukupno ostvareni prihodi i primici na polugodištu 2025. godine iznose 645.572,93 eura, u skladu su s tekućim planom (I izmjenama i dopunama plana za 2025. g.), a u odnosu na prethodnu godinu veći su za 25,82%.

Ostvareni rashodi i izdaci u prvih šest mjeseci ove godine iznose 731.283,08 eura, te su za 37,92% veći od lanjskog ostvarenja u istom razdoblju.

U ovom polugodištu Škola iskazuje manjak prihoda u iznosu od 85.710,15 eura, a iz 2024. prenesen je višak prihoda u iznosu od 16.683,42 eura. Ukupni manjak prihoda odnosi se prvenstveno na obračunate plaće za lipanj 2025. godine i knjiženje rashoda, dok će prihodi biti priznati u narednom razdoblju po naplaćenosti (u srpnju). To je nova metodologija priznavanja rashoda u razdoblju na koje se odnose bez obzira da li su u tom trenutku raspoloživi prihodi za njihovo pokriće (sukladno novom Pravilniku o proračunskom računovodstvu i računskom planu koji je u primjeni od 01.01.2025.g.).

Prema navedenom, radi se o metodološkom manjku u iznosu od 69.026,73 eura, dok realno stanje iskazuje neutrošena sredstva na pozicijama školske kuhinje, vlastitih prihoda i prihoda po posebnim propisima.

*Sažetak 01.01.-30.06.2025.g.*

|  |  |
| --- | --- |
| u EUR | Izvršenje01.01.-30.06.2025. |
| **Prihodi ukupno** | **645.572,93** |
| Prihodi poslovanja | 645.572,93 |
| Prihodi od prodaje nefinancijske imovina | 0,00 |
| **Rashodi ukupno** | **731.283,08** |
| Rashodi poslovanja | 710.402,72 |
| Rashodi za nabavu nefinancijske imovine | 20.880,36 |
| **Razlika – manjak** | **-85.710,15** |
| Ukupan donos viška iz prethodne godine | 16.683,42 |
| **Manjak tekućeg razdoblja koji će se rasporediti** | **-69.026,73** |

Ostvareni prihodi i primici odnose se u cijelosti na prihode poslovanja koji se sastoje od:

* prihoda iz nadležnog proračuna (proračuna Istarske županije) u iznosu od 210.801,35 eura,
* prihoda tj. pomoći iz drugih proračuna (Ministarstva obrazovanja i mladih, Ministarstva poljoprivrede, Općine Barban) u iznosu od 414.370,42 eura
* prihoda po posebnim propisima (sufinanciranja cijene usluga od strane roditelja – ručkovi, produženi boravak i ostali prihodi po posebnim propisima) u iznosu od 13.860,01 eura,
* prihoda od prodaje proizvoda i pružanja usluga u iznosu od 4.971,16 eura, i
* prihoda od donacija u iznosu od 1.569,99 eura

Iz pomoći od državnog proračuna – MZOM-a financirano je:

* rashodi za zaposlene u iznosu od 383.550,76 (bruto plaće, doprinosi, pomoći, nagrade, naknade za prijevoz djelatnika i naknada zbog nezapošljavanja invalida),
* troškova prehrane učenika (besplatne marende) u iznosu 15.858,92 eura,
* nabava psihodijagnostičkog materijala 1.650,13 eura

Od ostalih ministarstava tj. od Ministarstva rada, mirovinskog sustava, obitelji i socijalne politike primljeno je 283,50 eura za nabavu menstrualnih higijenskih potrepština za učenice, Ministarstva poljoprivrede 1.159,93 za projekt Školska shema.

Uplaćenim sredstvima – pomoći Općine Barban financirani su:

* rashodi za plaće i ostali rashoda za zaposlene u PB-u u iznosu 11.717,18 eura
* rashodi za terensku nastavu u iznosu od 150,00 eura

Prihodima iz nadležnog proračuna za financiranje redovne djelatnosti financirano je:

* iz decentraliziranih sredstava županije:
	+ materijalni rashodi po kriteriju 11.157,05 eura, materijalni rashodi po stvarnom trošku kao što su prijevoz učenika i usluge tekućeg održavanja 90.503,36
	+ investicijsko održavanje – minimalni standard 4.413,94 eura
* iz županijskih nenamjenskih prihoda i primitaka:
	+ troškovi energije, usluge tekućeg održavanja i premije osiguranja 16.562,11 eura
	+ finaciranje plaće i ostalih materijalnih prava za dva PUN 15.074,28 eura
	+ troškovi sudjelovanja na županijskim natjecanjima 148,50 eura
	+ dio plaća i ostalih materijalnih rashoda za učitelje produženog boravka 12.417,21 eura
	+ materijalnih rashoda za projekt Zavičajna nastava 546,33 eura
	+ aktivnost Građanski odgoj i obrazovanje – rashodi za zaposlene 1.141,65 eura
	+ troškovi plaće i ostalih materijalnih prava za psihologa 6.823,04 eura
	+ troškovi uzorkovanja vode 280,73 eura
	+ ulaganja u učionicu u masliniku 15.633,63 eura
	+ opremanje knjižnice 314,44 eura
	+ rashodi za zaposlene u iznosu 28.392,58 eura (plaće i ostali rashodi za pomoćnike u nastavi – MOZAIK 7)

Prihodi za posebne namjene – sufinanciranje roditelja financiraju se troškovi namirnica za ručak, dio rashoda za plaće učiteljica u produženom boravku te troškovi terenske nastave u iznosu od13.860,01 eura.

Naplaćeni prihodi od prodaje proizvoda i pružanja usluga namjenjeni su za sufinanciranje troškova energije i ostalih materijalnih rashoda u iznosu od 4.971,16 eura.

Prihodi od donacija odnose se primljena sredstva za nabavu hladnjaka te troškove organizacije terenske nastave. Ravnateljica:

\_\_\_\_\_\_\_\_\_\_\_\_\_\_\_\_

 Marina Čalić